กฎกระทรวงกำหนดประเภทสินค้าตามพิกัดอัตราภาษีสรรพสามิต (ฉบับที่ 3) พ.ศ. 2565
ประกาศวันที่ 2022-05-06

content: กฎกระทรวง กำหนดประเภทสินค้าตามพิกัดอัตราภาษีสรรพสามิต (ฉบับที่ ๓) พ.ศ. ๒๕๖๕
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติภาษีสรรพสามิต พ.ศ. ๒๕๖๐ และประเภทที่ ๐๖.๙๐ ตอนที่ ๖ สินค้ารถยนต์ ตามพิกัดอัตราภาษีสรรพสามิตท้ายพระราชบัญญัติภาษีสรรพสามิต พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้กำหนดสินค้าอื่น ๆ ในประเภทที่ ๐๖.๙๐ ตอนที่ ๖ สินค้ารถยนต์ ของพิกัดอัตราภาษีสรรพสามิตท้ายพระราชบัญญัติภาษีสรรพสามิต พ.ศ. ๒๕๖๐ ตามบัญชีท้ายกฎกระทรวงนี้
content: ให้ไว้ ณ วันที่ ๒๕ มีนาคม พ.ศ. ๒๕๖๕ อาคม เติมพิทยาไพสิฐ รัฐมนตรีว่าการกระทรวงการคลัง
sectionName: บัญชีท้ายกฎกระทรวงฯ
content:  
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้รถกอล์ฟที่มีลักษณะแบบต่าง ๆ รถบักกี้ รถเอทีวีที่ขับเคลื่อนด้วยพลังงานไฟฟ้าที่มีแรงดันไฟฟ้ามากกว่า ๑๒ โวลต์ขึ้นไป หรือขับเคลื่อนด้วยพลังงานเชื้อเพลิง
content: และรถยนต์สามล้อที่มีลักษณะการขับขี่เช่นเดียวกับรถจักรยานยนต์เป็นสินค้าที่ต้องจัดเก็บภาษีสรรพสามิตในประเภทที่ ๐๖.๙๐ ตอนที่ ๖ สินค้ารถยนต์ตามพิกัดอัตราภาษีสรรพสามิตท้ายพระราชบัญญัติภาษีสรรพสามิต พ.ศ. ๒๕๖๐ เพื่อสร้างความเป็นธรรมและเพื่อให้เกิดความชัดเจนในการจัดเก็บภาษีสรรพสามิตสำหรับสินค้ารถยนต์
content: จึงจำเป็นต้องออกกฎกระทรวงนี้